Armand Gnanduillet

Armand Erwan Dsihounou Gnanduillet () (1992-yil 13-fevralda tugʻilgan) — professional futbolchi.

Armand Gnanduilletning otasi ham, onasi ham kot-d’Ivuarlik hisoblanadi. Armand Gnanduillet futbol oʻynashni Brittanydagi „CS Lanrelas“ klubida boshlagan. Keyin Armand Gnanduillet Fransiyaning "Le Havre II " va „Poissy“ klublarida va Shotlandiya Premer-ligasining „Heart of Midlothian“ futbol klubida oʻzining futbolchilik faoliyatini davom ettirgan. Armand Gnanduillet Kot-d’Ivuarning 20 yoshgacha boʻlgan oʻsmirlar milliy terma jamoasi aʼzosi edi.

Klublardagi oʻyin faoliyati

Fransiya 
Armand Gnanduilletning futbol maydonidagi ilk faoliyati Brittanydagi „CS Lanrelas“ futbol klubida boshlangan. Keyin Armand Gnanduillet „Le Havre II“ klubiga qoʻshildi va u yerda Armand Gnanduillet asosiy tarkibga kira olmadi, ammo zaxiradan 24 marta oʻyinga tushib, uchta gol urishga muvaffaq boʻldi. Armand Gnanduillet 2012-yilda „Le Havre II“ klubidan „AS Poissy“ klubiga oʻtdi va u yerda 11 oʻyinda maydonga tushib, 5 marta gol urishga muvaffaq boʻldi.

Chesterfield 
Armand Gnanduillet 2013-yilning 21-yanvarida „Chesterfield“ klubiga qoʻshildi. Sinov muddatidan soʻng „Chesterfield“ klubi bosh murabbiyi Paul Cook Armand Gnanduilletga shartnoma imzolashni taklif qildi.

2014-yil 20-oktyabrda Armand Gnanduillet bir oylik ijara shartnomasi asosida Ikkinchi Liga vakili „Tranmere Rovers“ klubiga qoʻshildi va 2015-yilning mart oyida „Oxford United“ klubiga mavsum oxirigacha ijara shartnomasi asosida qabul qilindi. Armand Gnanduillet „Oxford United“ klubi safida toʻrtta oʻyinda maydonga tushdi.

Leyton Orient 
2016-yilning 22-yanvarida Armand Gnanduillet nomaʼlum toʻlov evaziga „Leyton Orient“ klubiga qoʻshildi.

Blackpool 
2016-yilning 19-avgustida Armand Gnanduillet ikki yillik shartnoma asosida „Blackpool“ klubiga oʻtdi. Ikki yildan soʻng Armand Gnanduillet Janubiy Afrikaning „Baroka“ futbol jamoasiga qoʻshildi va ikki oydan keyin „Blackpool“ klubiga qaytdi. Armand Gnanduillet 2018—2019-yilgi mavsumda barcha musobaqalarda oʻn toʻrtta gol bilan klubning eng yaxshi toʻpurari boʻlgan. Armand Gnanduillet 2020-yil iyun oyida klubdan ketgan.

Altay 
2020-yil 12-avgust kuni Armand Gnanduillet Turkiya Ikkinchi divizioni vakili „Altay“ klubi bilan bir yillik shartnoma imzoladi. 2020-yil 29-dekabrda, klubda atigi 4 oy faoliyat yuritgandan soʻng, Armand Gnanduillet oʻzaro kelishuvga koʻra „Atlay“ klubini tark etdi. Armand Gnanduillet turk klubidagi qisqa muddatli faoliyati davomida 15 oʻyinda 2 ta gol urgan edi.

Heart of Midlothian 
Armand Gnanduillet 2021-yil 25-yanvarda 18 oylik shartnoma asosida Shotlandiya chempionatining vakili „Heart of Midlothian“ klubiga qoʻshildi.

Le Mans 
2022-yil 21-yanvarda Armand Gnanduillet „Hearts of Midlothian“ klubini tark etdi va Milliy chempionat vakili „Le Mans“ klubi bilan doimiy shartnoma imzoladi.

Xalqaro oʻyinlardagi faoliyati 
Armand Gnanduillet ilgari Kot-d’Ivuarnining 20 yoshgacha boʻlgan oʻsmirlar milliy terma jamoasida xalqaro miqyosda Kot-d’Ivuar sharafini himoya qilgan.

Faoliyat statistikasi

Manbalar 

Angliyadagi muhojir futbolchilar
Futbol assotsiatsiyasi hujumchilari
Fransiya futbolchilari
Yashayotgan insonlar
1992-yilda tugʻilganlar